અરવલ્લીઃ અરવલ્લી જીલ્લામાં વાતાવરણમાં પલટા સાથે વાવાઝોડા થી મોડાસા,ભિલોડા,મેઘરજ તાલુકાના ગ્રામ્ય વિસ્તારોમાં વ્યાપક નુકશાન થવાની સાથે ૬૦ થી વધુ મકાનો અને તબેલાના પતરા ઉડી જતા લોકો બે ઘર બન્યા હતા ૫ પશુઓના મોત નિપજવાની સાથે ૧૦૦ થી વધુ વીજપોલ અને વૃક્ષો ધરાશાયી થતા ગ્રામ્ય વિસ્તારોમાં અંધારપટ છવાયો હતો મોડાસા-રાજેન્દ્ર નગર હાઈવે પર ઝાડ આડા પડતા ૧૦ કિમી લાંબો ટ્રાફિક જામ થતા વાહનચાલકો તોબા પોકારી ઉઠ્યા હતા જવાબદાર તંત્ર દ્વારા રોડ પર પડેલા ઝાડ હટાવવાની તાબડતોડ કામગીરીના અંતે ૩ કલાક પછી વાહન વ્યવહાર પૂર્વરત થયો હતો મોડાસામાં લઘુમતી વિસ્તારમાં વીજપુરવઠો ખોરવાતા ભારે હાલાકી પડી હતી.